
	[bookmark: nev]HUSZÁR KORNÉLIA
h.nello15@gmail.com
Építészmérnöki mesterképzési szak
Osztatlan, 7. félév
Budapesti Műszaki és Gazdaságtudományi Egyetem
Építészmérnöki Kar
	MOCHLÁR VIRÁG
[bookmark: _GoBack]moc.virag@gmail.com
Építészmérnöki mesterképzési szak
Osztatlan, 7. félév
Budapesti Műszaki és Gazdaságtudományi Egyetem
Építészmérnöki Kar


Témavezető:
	Kapovits Géza Simon
mesteroktató, BME ÉPK




Hőszigetelési Térkép: Hőszigetelések parametrikus rendszerezése

Kulcsszavak: hőszigetelés, rendszerezés, adatbázis, fenntarthatóság
Mérsékelt övi országként épületeinket változatos környezeti hatások érik. Tekintve, hogy jelenleg a 21. század egyik legfontosabb, legközismertebb problémájává a globális felmelegedés és annak környezetünkre gyakorolt hatása vált, egyre szigorúbb szabályoknak kell tervezett épületeinknek megfelelniük. A szakmában kialakultak „ökölszabályként” alkalmazható megoldások, amik -ugyan megfelelnek az elvárásoknak- kevésbé hordozzák magukban az innovációt és a kreativitást. Dolgozatunk célkitűzésévé az aktuálisan elérhető épületenergetikai jellemzőket befolyásoló építőanyagok, építési termékek és épületszerkezeti rendszerek adatbázisának felállítását tettük. Az adatbázisunk egyedi, általunk meghatározott paraméterek alapján osztályozásra, majd értékelésre kerül, mely elősegítheti a különböző tervezési szituációkban komplex döntések meghozatalát.
Célunk, hogy egy vizuálisan is befogadható, átlátható mátrix megalkotása révén lehetőséget adjunk alternatív hőszigetelési módszerek megismerésére és magabiztos használatára.



